2009-ի դեկտեմբերի 22-ին գումարվեց Երիտասարդ արվեստաբանների չորրորդ նստաշրջանը, որը նվիրված էր Կոմիտասի ծննդյան 140-ամյա հոբելյանին: Նստաշրջանի աշխատանքներին մասնակցեցին ինչպես ՀՀ ԳԱԱ Արվեստի ինստիտուտի, Երևանի Կոմիտասի անվան պետական կոնսերվատորիայի, Երևանի գեղարվեստի պետական ակադեմիայի, Երևանի պետական համալսարանի երիտասարդ արվեստաբաններ, այնպես էլ Երևանում սովորող Իրանի Իսլամական Հանրապետության քաղաքացիներ-ասպիրանտներ: Լսվեցին 28 զեկուցում: